Foireann sacair náisiúnta Phoblacht na hÉireann

Is í foireann peile náisiúnta Phoblacht na hÉireann a dhéanann ionadaíocht do Phoblacht na hÉireann i gcomórtais sacair. Tá an fhoireann náisiúnta faoi stiúir Cumann Peile na hÉireann agus imrítear a gcluichí baile sa Staidiam Aviva i mBaile Átha Cliath.  

Cháiligh an fhoireann dá gcéad mhórchomórtas sa bhliain 1988 nuair a shroicheadar Craobh na hEorpa sa Ghearmáin. Bhí bua cáiliúil acu in aghaidh Shasana sa chomórtas seo, agus rinneadh laochra de na peileadóirí mar thoradh. Cháiligh siad do Chraobh na hEorpa arís sa bhliain 2012 agus 2016 agus do Chorn Sacair an Domhain sna blianta 1990, 1994 agus 2002.

 Staid 
Imríonn an fhoireann ag imirt a gcluichí baile sa Staidiam Aviva, áis a roinneann siad le foireann rugbaí na hÉireann. Roimhe sin, d'imir an dá fhoireann i bPáirc an Chrócaigh mar shocrú sealadach, fad agus a bhí athfhorbairt á dhéanamh ar pháirc Bhóthar Lansdún i mBaile Átha Cliath, mar a thugaí air. 

Is é Staidiam Aviva ceanncheathrú an IRFU chomh maith, eagraíocht stiúrtha rugbaí in Éirinn. D'imir an fhoireann sacair a chéad chluiche sa staid seo i gcoinne na hIodáile sa bhliain 1971. Roimhe seo, bhíodh cluichí á imirt bPáirc Cnocán Uí Dhálaigh.
clé|mion|312x312px|Fuair Troy Parrott cúig chúl in dhá chluiche, Samhain 2025, Corn FIFA an Domhain 2026 - Grúpa Cáilithe F de chuid UEFA

 Eagraíocht 
Ba tuairim leath bealaigh trí ré bainistíochta Jack Charlton (1986-1996) a shroich foireann sacair na hÉireann an runga ab airde ariamh acu ar dhréimire fiúntais FIFA – an séú háit i 1993.  Ón am ar chríochnaigh ré órga Charlton go dtáinig deireadh le réimeas Martin O’Neill in 2018, ba i measc an scór nó tríocha foireann ar bharr an tábla a bhíodh Éire. Ach in 2025, sa 62ú háit ar domhan a bhí Éire.

Is iad Stephen Kenny agus Heimir Hallgrímsson na bainisteoirí is deireanaí i gceannas – go dtí seo d’imir a gcuid foirne i 38 cluiche i gcomórtais de chuid UEFA/FIFA. Naoi gcinn acu sin a bhuadar.

Baineann cuid den mheath leis an gcaoi a bhfuil leagan amach an tsacair athraithe ó bhonn ó aimsir Jack Mór. Tá baint nach beag ag an rath atá tagtha ar Premiership Shasana ó bunaíodh sin i 1992 leis an scéal.

Sa lá atá inniu ann is é an Premier League an tsraith is saibhre agus is tarraingtí ar domhan. Seachtar Éireannach a bhí ina measc in 2025 – díobh siúd ag Nathan Collins agus ag Caoimhín Kelleher amháin atá áiteanna buana ar fhoirne a gclubanna.

Cuir sin i gcomparáid leis an am a raibh foirne na hÉireann ar thús cadhnaíochta. Imreoirí Príomhroinne ar fad (Sasana/Albain) a bhí ar an bpáirc ag Charlton sa mbua ar an Iodáil i gCorn an Domhain 1994. Deich mbliana fichead roimhe b’amhlaidh, nach mór, a bhí ar Pháirc Chnocán Uí Dhálaigh nuair a bhuaigh Johnny Giles agus a chomrádaithe ar fhoireann de chuid na Spáinne a raibh a gcuid peileadóirí ag imirt do chlubanna móra na tíre sin, Bilbao, Athletico Madrid, Barcelona, Valencia agus  Zaragossa.

Bhí ceathrar as Manchester United a bhuaigh Sraith 1 an tséasúir sin ag Éirinn – Pat Dunne, Shay Brennan, Tony Dunne agus Noel Cantwell, mar aon le Giles (Leeds Utd), Andy McEvoy agus Mick McGrath (Blackburn) – ba é McEvoy príomhscórálaí Shraith Roinn 1 an séasúr sin. Le Bristol Rovers a bhí Joe Haverty ag imirt, formhór a shaoil caite aige le Arsenal, áit a ndeachaigh sé agus gan é ach 18 bliain.

Gheobhadh ceachtar den bheirt as Sraith na hÉireann a bhí ar an bhfoireann áit ar fhoirne móra an lae i Sasana. Go deimhin chaith Frank O’Neill (Ruagairí na Seamróige) cúpla bliain ansin le Arsenal gur fhill sé abhaile agus bhí Jackie Hennessy (Shelbourne) chomh hábalta céanna.

Fágann an Breatimeacht agus rialacha na hEorpa faoi chosaint leanaí nach ceadaithe d’imreoirí maithe óga na tíre seo an cosán a ghlac seisean a shiúl anois – bhí Nathan Collins ar an duine deireanach a rinne sin in 2016.

Deir Fenlon nach mór go mbeadh plúr na bpeileadóirí ag traenáil go lánaimseartha ó bhíonn siad 16 bliain. Níl deis anois acu dul thar lear le sin a dhéanamh agus bíonn siad taobh le clubanna na tíre seo. Ar ndóigh níl bealach faoi spéir go mbeidís siúd in acmhainn a leithéid a sheasamh.

 Stair chomórtais 

 Corn Sacair an Domhain 
 1930 - Níor ghlac siad páirt 
 1934 go 1986 - Níor cháiligh siad
 1990 - Cluiche ceathrúcheannais
 1994 - Babhta 2
 1998 - Níor cháiligh siad
 2002 - Babhta 2
 2006 go 2022 - Níor cháiligh siad
 Craobh na hEorpa 
 1960 go 1984 - Níor cháiligh siad
 1988 - Babhta 1
 1992 go 2008 - Níor cháiligh siad
 2012 - Babhta 1
 2016 - Babhta le 16
 2020 go 2024 - Níor cháiligh siad

 Bainisteoirí 
 Heimir Hallgrímsson (2024-)
 Stephen Kenny (2020-2023)
 Martin O'Neill (2013-2018)
 Giovanni Trapattoni (2008-2013)
 Steve Staunton (2006-2007)
 Brian Kerr (2003-2005)
 Mick McCarthy (1996-2002) agus (2018-2020)
 Jack Charlton (1986-1995)
 Eoin Hand (1980-1985)
 Alan Kelly (1980)
 John Giles (1973-1980)
 Seán Thomas (1973)
 Liam Tuohy (1971-1973)
 Mick Meagan (1969-1971)

 Scórálaithe is fearr 
 Uimhir Ainm Ós rud é Cúl Caipín1. Robbie Keane1998–2016681462. Niall Quinn1986–200221913. Frank Stapleton1977–199020714. Don Givens1969–19811956 John Aldridge1986–19971969 Tony Cascarino1985–200019887. Shane Long2007–202117888. Noel Cantwell1953–19671436 Jonathan Walters2010–20181454 Kevin Doyle2006–20171463

 Iar-imreoirí cáiliúla 
 Roy Keane
 Denis Irwin
 Paul McGrath
 John Giles
 David O'Leary
 John Aldridge
 Liam Brady
 Ronnie Whelan
 Kevin Moran
 Frank Stapleton Steve Staunton
 Niall Quinn
 Ray Houghton
 Eamon Dunphy
 Mick McCarthy
 Packie Bonner
 Tony Cascarino
 Andy Townsend
 Gary Kelly
 Don Givens Mark Lawrenson
 Chris Hughton
 Kevin Sheedy
 Terry Phelan
 Phil Babb
 Jason McAteer
 Tony Galvin
 Eoin Hand
 Steve Heighway
 Matt Holland Alan Kelly Sr.
 Alan Kelly Jr.
 Mark Kinsella
 Jim Beglin
 Tommy Coyne
 Kenny Cunningham
 David Kelly
 Alan Kernaghan
 Alan McLoughlin
 John Sheridan
 Shay Given 

 Scuaid faoi láthair 
Scuad in aghaidh An Phortaingéil agus An Ungáir ar an 13ú agus an 16ú de mí na Samhna 2025.

 # Ainm Ionad Dáta Breithe (aois) Club Caipín Cúl Cúil Bháire 1 Caoimhín Kelleher B  20px Brentford 29 0 16 Gavin Bazunu B  20px Southampton 22 0 23 Mark Travers B  20px Everton 4 0 Cosantóirí 2 Séamus Coleman  (Captaen) C  20px Everton 77 1 3 Liam Scales C  20px Celtic 13 1 4 Dara O'Shea C  20px Ipswich Town 41 0 5 Jake O'Brien C  20px Everton 13 0 12 Jimmy Dunne C  20px QPR 2 0 15 John Egan C  20px Hull City 37 3 17 Ryan Manning C  20px Southampton 22 0 22 Nathan Collins  (Leaschaptaen) C  20px Brentford 36 2 Imreoirí lár páirce 6 Josh Cullen LP  20px Burnley 47 0 8 Jayson Molumby  LP  20px West Brom 32 0 12 Finn Azaz LP  20px Southampton 12 1 13 Conor Coventry LP  20px Charlton Athletic 1 0 14 Jack Taylor LP  20px Ipswich Town 10 0 18 Jamie McGrath LP  20px Hibernian 13 0 Ionsaitheoirí 7 Troy Parrott I  20px AZ Alkmaar 33 10 9 Johnny Kenny I  20px Celtic 1 0 10 Adam Idah I  20px Swansea City 37 6 19 Mikey Johnston I  20px West Brom 19 2 20 Chiedozie Ogbene I  20px Sheffield United 30 4 21 Festy Ebosele I  20px İstanbul Başakşehir 13 0
Éire
Catagóir:Sacar i bPoblacht na hÉireann
Catagóir:Foireann sacair náisiúnta Phoblacht na hÉireann

 Féach freisin 

 Corn FIFA an Domhain 2026 - Grúpa Cáilithe F de chuid UEFA

 Tagairtí